საქველმოქმედო პოეზიის საღამო
2012-10-23 18:39 (Asia/Dubai)
24 ოქტომბერს, 19:00 საათზე, ილიაუნის თეატრში (ი. ჭავჭავაძის №32 ) ილიას სახელმწიფო უნივერსიტეტის სტუდენტური თვითმმართველობა ატარებს საქველმოქმედო პოეზიის საღამოს.
მონაწილეობენ:
რეზი ქინქლაძე, ირაკლი გაფრინდაშვილი, ბაქი ლორთქიფანიძე და ბიჭი ივანიშვილი.
აკომპანიმენტს გაუწევს გიგი Wonder.
შემოსული თანხა გადაეცემა ილიას სახელმწიფო უნივერსიტეტის სტუდენტის, ნანა კვარაცხელიას ოჯახს. ნანა დაავადებულია სიმსივნით და ესაჭიროება გადაუდებელი ოპერაცია.

ნიდერლანდების სასტიპენდიო პროგრამები (NFP)
2012-10-23 18:46
ილიას სახელმწიფო უნივერსიტეტის ბიზნესის ფაკულტეტის სამაგისტრო და სადოქტორო პროგრამების სტუდენტებს საშუალება ეძლევათ მიიღონ მონაწილეობა გაცვლით პროგრამებში, რომელსაც აფინანსებს ნიდერლანდების საგარეო საქმეთა სამინისტრო. ასევე პროგრამა სთავაზობს საჯარო, კერძო თუ არასამთავრობო ორგანიზაციების თანამშრომელებს გაცვლით პროგრამას კვალიფიკაციის ამაღლების მიზნით.
პროგრამების მართვა და ადმინისტრირება ხდება ნიდერლანდების საერთაშორისო თანამშრომლობისა და უმაღლესი განათლების ორგანიზაციის „ნუფიკის“ მიერ. ნუფიკი ასევე ხელმძღვანელობს სასტიპენდიო განაცხადებების შერჩევის პროცესს.
NFP გთავაზობთ სტიპენდიებს შემდეგი პროგრამებისთვის:

მოკლევადიანი კურსები
სამაგისტრო პროგრამები
სადოქტორო კვლევები
ჯგუფური ტრეინინგები

ნიდერლანდების სასტიპენდიო პროგრამების დეტალური ინფორმაციის შესახებ პრეზენტაცია გაიმართება 2012 წლის 24 ოქტომბერს 16.00 საათზე ილიას უნივერსიტეტის G 106 (ჩოლოყაშვილის 3/5).

სუიციდი და ჰომიციდი გრენლანდიაში
2012-10-24 10:51
ილიას უნივერსიტეტის ფსიქიკური ჯანმრთელობის რესურს–ცენტრში (ქ.ჩოლოყაშვილის გამზ. 3/5, E კორპუსი, ოთახი 115) 7 ნოემბერს, ოთხშაბათს, 17.30 საათზე, შვედი ფსიქიატრი, პროფ. კარინ სპარინგ ბიორქშტენი ჩაატარებს ლექციას თემაზე: სუიციდი და ჰომიციდი გრენლანდიაში – რა შეიძლება ისწავლოს მსოფლიომ (Suicide and homicide in Greenland – what can the world learn)
პროფესორი კარინ სპარინგ ბიორქშტენი, მედიცინის მეცნიერებათა დოქტორი, სამაგისტრო სწავლების დირექტორი კაროლინსკას ინსტიტუტში, უფროსი ფსიქიატრი სტოკჰოლმის ფსიქიატრიულ დაწესებულებაში Psychiatry South Stockholm, შვედეთი.
Prof. Karin Sparring Björkstén, MD., PhD., from Karolinska Institute, Post-graduate Study Director and senior psychiatrist at Psychiatry South Stockholm; Sweden
დასწრება თავისუფალია.
საკონტაქტო პირი: ნინო მახაშვილი 599 113478.

კაი ლინდსტრომის საჯარო ლექცია
2012-10-24 13:05
6 ნოემბერს, 15:00 საათზე, ილიას სახელმწიფო უნივერსიტეტის 101-ე აუდიტორიაში (A კორპუსი) გაიმართება აბო აკადემიის უნივერსიტეტის (ფინეთი) პროფესორის, კაი ლინდსტრომის საჯარო ლექცია თემაზე: “ანთროპოგენური ზემოქმედება თევზების შეწყვილების სისტემაზე”.
წყლის ეკოსისტემების ძირეული ცვლილებები მსოფლიო გამოცდილებით ძირითადად ადამიანის აქტივობებითაა განპირობებული. ყველაზე მნიშვნელოვანი ამ ცვლილებებიდან არის ევტროფიკაცია და ქიმიური დაბინძურება. წარმოდგენილ პრეზენტაციაში პროფესორი ლინდსტრომი გაამახვილებს ყურადღებას იმაზე, თუ როგორ შეიძლება წყლის სიმღვრივემ და ენდოკრინული სისტემის დამრღვევმა ქიმიურმა ნივთიერებებმა (EDC – endocrine disrupting chemicals) მოახდინოს ზემოქმედება თევზების შეწყვილების სისტემებზე. მოდელ სისტემად გამოყენებული იქნება ზღვის პატარა თევზი – შლამის ღორჯო, რომლისთვისაც დამახასიათებელია მზრუნველობა შთამომავლობაზე მამრობითი ხაზით. ნაჩვენები იქნება, თუ როგორ ახდენს გავლენას წყლის სიმღვრივე და დაბინძურება თევზების შეწყვილების სისტემის ფუნქციონირებაზე, რაც, თავის მხრივ, აისახება სქესობრივი გადარჩევის ქვეშ მყოფ ნიშნებზე.

უნიკინო 26 ოქტომბერს: "კაკუნი სამოთხის კარზე"
2012-10-24 13:13
პარასკევს, 26 ოქტომბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება, მარტინ იანის ფილმი ”კაკუნი სამოთხის კარზე”.
მონაწილეობენ: ტილ შვაიგერი, იან იოზეფ ლიფერსი, მორიც ბლაიბტროი და სხვები.

იმიტირებული სასამართლოს პროცესების შეჯიბრი
2012-10-25 13:26
მიმდინარე წლის 1-7 ნოემბერს ილიას სახელმწიფო უნივერსიტეტის სამართლის ფაკულტეტის გუნდი მონაწილეობას მიიღებს საინვესტიციო სამართლის სფეროში მსოფლიოში ერთ-ერთ წამყვან იმიტირებული სასამართლოს პროცესების შეჯიბრში (Foreign Direct Investment International Moot Court Competition ’’FDI Moot’’), რომელიც იმართება აშშ-ში, ქალაქ ბოსტონში. ილიას სახელმწიფო უნივერსიტეტის გუნდი მოხვდა იმ მსოფლიო სხვადასხვა წამყვანი უნივერსიტეტიდან შერჩეულ 20 გუნდს შორის, რომლებიც იასპარეზებენ აშშ-ში. უნივერსიტეტის გუნდი შეეჯიბრება ისეთ წამყვან უნივერსიტეტებს, როგორიც არის: ჰარვარდის, ვაშინგტონის, ნიუ იორკის სამართლის სკოლები, სუფოლკის, ოტავისა და პიტსბურგის სამართლის სკოლები, ჰონკონგისა და ვარშავის წამყვანი სამართლის სკოლები. მეტი ინფორმაცია მონაწილე გუნდების შესახებ შეგიძლიათ იხილოთ ვებ-გვერდზე: http://www.fdimoot.org/2012//teams.php დამატებითი ინფორმაცია შეჯიბრის შესახებ და დღის განრიგი ხელმისაწვდომია აქ http://www.fdimoot.org/ . ვუსურვებთ წარმატებას ილიას სახელმწიფო უნივერსიტეტის გუნდს.

საქველმოქმედო პოეზიის საღამო
2012-10-29 15:17
1 ნოემბერს, 18:00 საათზე, ილიაუნის თეატრში (ჭავჭავაძის 32), ილიას სახელმწიფო უნივერსიტეტის სტუდენტური თვითმმართველობის ორგანიზებით გაიმართება საქველმოქმედო პოეზიის საღამო ზურა სალუქვაძის და მისი მეგობრების მონაწილეობით. შემოსული თანხა გადაეცემა ილიას სახელმწიფო უნივერსიტეტის სტუდენტს, ნანა კვარაცხელიას, რომელიც დაავადებულია სიმსივნით და ესაჭიროება გადაუდებელი ოპერაცია. დასწრება თავისუფალია.

”მომავალ ბანკირთა კლუბის” კვლევის პრეზენტაცია
2012-10-30 12:24
2 ნოემბერს, 12:30 საათზე, G 106 აუდიტორიაში (გ.წერეთლის N2, ყოფილი ენციკლოპედიის შენობა) გაიმართება ”მომავალ ბანკირთა კლუბის” კვლევის პრეზენტაცია.
კლუბი წარმოგიდგენთ სტუდენტური სესხის, ვადიანი ანაბრისა და იპოთეკური სესხის პირობებსა და მომსახურებას ქართულ ბანკებში. ასევე ამ მონაცემების შედარებას უცხოური ბანკების პირობებთან და მომსახურებასთან.
პრეზეტაციაზე დამსწრე საზოგადოება გაიგებს, თუ რომელი ბანკები სთავაზობენ მომხმარებლებს უკეთეს პირობებს სტუდენტურ სესხზე, ვადიან ანაბარსა და იპოთეკურ სესხებზე.
პრეზენტაციაზე აგრეთვე წარმოდგენილი იქნება ის ტენდენციები, რაც აღნიშნულ სესხებსა და ანაბარს ახასიათებთ ბოლო პერიოდში.
”მომავალ ბანკირთა კლუბი” ილიას სახელმწიფო უნივერსიტეტის ბიზნესის ფაკულტეტის ბაზაზე არსებული კლუბია, რომელიც საბანკო საქმის შემსწავლელ სტუდენტებს აერთიანებს. კლუბის მიზანია სტუდენტთა ცოდნის გაღრმავება საბანკო საქმეში, მათი აქტიური ურთიერთობები ბანკებთან და როგორც ქართული ასევე უცხოური საბანკო სექტორის შესწავლა. ორ კვირაში ერთხელ ”მომავალ ბანკირთა კლუბი” საბანკო სფეროსთან დაკავშირებულ სხვადასხვა კვლევებსა და თემებს საზოგადოებას პრეზენტაციების სახით წარუდგენს.

უნიკინო 2 ნოემბერს: ”ჩვეულებრივი ეჭვმიტანილები”
2012-10-30 12:49
პარასკევს, 2 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ბრაიან სინგერის ფილმი, ”ჩვეულებრივი ეჭვმიტანილები” (1995). მონაწილეობენ: ქევინ სფეისი, ბენისიო დელ ტორო, ჩეზ პალმინტერი, სტივენ ბოლდუინი და სხვები.
დასწრება თავისუფალია.

საჯარო ლექცია კერძო სამართლის მიმართულებით
2012-10-31 11:38
ილიას სახელმწიფო უნივერსიტეტი, სამართლის ფაკულტეტი გაცნობებთ, რომ 2 ნოემბერს (პარასკევს), 17:00 საათზე, A 101 აუდიტორიაში გაიმართება საჯარო ლექცია კერძო სამართლის მიმართულებით, თემაზე ,,ბინათმესაკუთრეთა ამხანაგობებთან დაკავშირებული სამართლებრივი რეგულაცია და არსებული პრაქტიკა”.
ლექციას წარუძღვება – დავით კიკალეიშვილი – იურიდიული კომპანია VBAT – ის მმართველი პარტნიორი http://vbat.ge/index.php?lang=geo&mod=our_team .
დასწრება თავისუფალია.

”თარგმანების” წიგნის პრეზენტაცია
2012-11-01 09:27
2 ნოემბერს, 17.00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება სემიოტიკის კვლევითი ცენტრის”თარგმანების” სერიის სამი წიგნის (ბარტის ”წერის ნულოვანი დონე”, ლოტმანის ”მოაზროვნე სამყაროთა შიგნით” და გასეტის ”ადამიანი და ხალხი”).
პ რ ე ზ ე ნ ტ ა ც ი ა
მთარგმნელები: ესმა ბერიკიშვილი, ანა მაყაშვილი, გია ჯოხაძე.
თარგმანები: გამოსცა ილიას სახელმწიფო უნივერსიტეტმა
დასწრება თავისუფალია.

ავსტრიული ჟღერადობის მსოფლიო მუსიკა
2012-11-05 10:34
გრაცის (ავსტრია) უნივერსიტეტის პროფესორი სტუმრად ავსტრიული კულტურის ცენტრში გერმანისტი და მუსიკათმცოდნე, პროფ. ჰარალდ ჰასლმაირი წაიკითხავს ორ მოხსენებას უნივერსიტეტის პროფესორ-მასწავლებლებისა და სტუდენტებისათვის (გერმანულ ენაზე).
ორშაბათს,5 ნოემბერს,17.00 სთ.:„გუსტავ მალერი-ავსტრიული ჟღერადობის მსოფლიო მუსიკა“.
სამშაბათს, 6 ნოემბერს, 17.00 სთ.: „უთვისებო დრო“ -ისტორიის ფილოსოფია რობერტ მუზილთან“
მისამართი: ქ. ჩოლოყაშვილის 3/5, ავსტრიული ბიბლიოთეკა, H-104.
დასწრება თავისუფალია

უნიკინო 9 ნოემბერს: "მამაცი გული"
2012-11-05 10:43
პარასკევს, 9 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება მელ გიბსონის ფილმი, “მამაცი გული” (1995). მონაწილეობენ: მელ გიბსონი, პატრიკ მაქგუჰანი, სოფი მარსო, ქეთრინ მაკკორმაქი და სხვები. თარგმანი: მარიამ ნაცვლიშვილი.

ბავშვთა და მოზარდთა ფსიქიკური ჯანმრთელობა
2012-11-05 12:12
5 ნოემბრიდან 16 ნოემბრის ჩათვლით ილიას სახელმწიფო უნივერსიტეტის Fკორპუსის 406-ე აუდიტორიაში (ქ. ჩოლოყაშვილის #5, მე-4 სართული) ვილნიუსის უნივერსიტეტის (ლიტვა) პროფესორი და ცნობილი ფსიქიატრი დაინიუს პურასი წაიკითხავს ლექციებს თემაზე: „ბავშვთა და მოზარდთა ფსიქიკური ჯანმრთელობა“.
დაინიუს პურასი ისაუბრებს უახლესი მიდგომების შესახებ ბავშვთა და მოზარდთა ფსიქიკური ჯანმრთელობის სფეროში, აღნიშნულ საკითხთან დაკავშირებული პრობლემების მართვისა და პრევენციის სტრატეგიების შესახებ, ინტერვენციების მდგრადობის საკითხების შესახებ ინდივიდუალურ, ოჯახურ, თემის და ზოგადად საზოგადოების დონეზე. პროფესორი პურასი ყურადღებას გაამახვილებს საზოგადოებრივი ჯანდაცვის საკითხებზე აღმოსავლეთ ევროპაში, სადაც დესტრუქციული და თვითდესტრუქციული ქცევების გავრცელება ეპიდემიურ ხასითს ატარებს.
ორშაბათს, სამშაბათს, ოთხშაბათს და პარასკევს ლექციები ჩატარდება 12:00 საათზე, ხოლო ხუთშაბათს – 13:00 საათზე.

სემინარი ”დანტეს განმარტებანი”
2012-11-08 17:26
პარასკევს, 9 ნოემბერს, 17:30 საათზე, ილიაუნის იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ჩატარდება პროფესორ ნოდარ ლადარიას სემინარი ”დანტეს განმარტებანი” (ქართულ ენაზე)
დასწრება თავისუფალია.

საჯარო ლექცია/სემინარი ილიაუნიში
2012-11-08 20:10
ილიას სახელმწიფო უნივერსიტეტი, სამართლის ფაკულტეტი გაცნობებთ, რომ 9 ნოემბერს (პარასკევსს), 16:00 საათზე, A 101 აუდიტორიაში გაიმართება საჯარო ლექცია/სემინარი, თემაზე: “მოქალაქეობის არმქონე პირთა შემცირებისა და მოქალაქეობის არ ქონის პრევენციის შესახებ”.
ლექცია/სემინარს კითხულობენ: ნატო გაგნიძე – ინოვაციებისა და რეფორმების ცენტრი; გიორგი ამისულაშვილი – იუსტიციის სამინისტროს სახელმწიფო სერვისების განვითარების სააგენტო; სოფო ჯამბაზიშვილი – გაეროს ლტოლვილთა უმაღლესი კომისარიატი.
დასწრება თავისუფალია.

უნიკინო 16 ნოემბერს: ”ვიღაცამ გუგულის ბუდეს გადაუფრინა”
2012-11-12 12:52
პარასკევს, 16 ნოემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება მილოშ ფორმანის ფილმი, ”ვიღაცამ გუგულის ბუდეს გადაუფრინა” (1975). მონაწილეობენ: ჯეკ ნიკოლსონი, სქეითმენ კროზერსი, ლუიზ ფლეთჩერი, უილიამ რედფილდი და სხვები.
თარგმანი: ეთო თიკანაშვილი.

საჯარო ლექცია თემაზე ნაფიცი მსაჯულების სასამართლო
2012-11-19 11:08
2012 წლის 27 ნოემბერს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება საჯარო ლექცია ,,ნაფიცი მსაჯულების სასამართლო და მასთან დაკავშირებული პრაქტიკული პრობლემები”. საჯარო ლექციას წარმართავს ქეთევან ჩომახაშვილი, რომელიც მიმოიხილავს საქართველოში უკვე ჩატარებული სამი სასამართლო პროცესის დროს წარმოჭრილ პრობლემებს და იმ პრაქტიკულ საკითხებს, რომელთა მომავალში გათვალისწინებაც დაეხმარება პროცესის მონაწილეებს და საზოგადოებას, სწორად აღიქვას ნაფიც მსაჯულთა სასამართლოსადმი საზოგადოების მოლოდინები. გარდა ამისა, სტუდენტებს ეძლევათ საშუალება შეკითხვები დასვან ნაფიც მსაჯულთა სასამართლოსთან დაკავშირებულ როგორც თეორიულ, ისე პრაქტიკულ საკითხებზე.

„ფსიქოზი 4:48” პრემიერა
2012-11-19 11:46
22, 23 და 24 ნოემბერს, 20:00 საათზე, ილიას სახელმწიფო უნივერსიტეტის თეატრში გაიმართება ცნობილი ბრიტანელი დრამატურგის, სარა კეინის პიესის მიხედვით დადგმული სპექტაკლის „ფსიქოზი 4:48” პრემიერა
როდესაც საზოგადოებრივი ნორმები არ გაკმაყოფილებს, როდესაც მარტო რჩები და საკუთარი გაორება თავს გახვევს იმ წესებს, რომელზეც უარი გაქვს ნათქვამი, იწყება ბრძოლა გადარჩენისთვის… კი თუ არა?!. სიცოცხლე საზოგადოებრივ ფორმატში, თუ სიკვდილი, როგორც თავისუფლება?! კი თუ არა… კი თუ არა… კი თუ არა?!.
რეჟისურა, მხატვრობა და მუსიკალური გაფორმება – ბუბა ბასიშვილი და გოგა ქაჩიაბაია
ფოტო – ფიქრია გოგინაშვილიტექნიკური რეჟისორი – მარადია ცაავამონაწილეობენ: ეკა აბშილავა, ნინო ლეჟავა
სპექტაკლი დაფინანსებულია ქალაქ თბილისი მერიის მიერ
დადგმის უფლება გაცემულია Casarotto Ramsay & Associates Ltd-ს მიერ.
განსაკუთრებული მადლობა ბრიტანეთის საბჭოს, მარჯანიშვილის თეატრსა და კავშირს ”პილოტები”.
გთხოვთ, დაგვიკავშირდეთ: ილიას სახელმწიფო უნივერსიტეტის თეატრი – theatre@iliauni.edu.ge, ტელ.: 229 47 17; 577 509199 ან ილიას სახელმწიფო უნივერსიტეტის საზოგადოებასთან ურთიერთობის სამსახური – pr@iliauni.edu.ge
თეატრის შესახებ
ილიას სახელმწიფო უნივერსიტეტის თეატრი 2010 წელს დაარსდა. ეს არის პირველი პროფესიული თეატრი ქართულ საგანმანათლებლო სივრცეში, სადაც სპექტაკლებს ქმნიან როგორც გამოცდილი რეჟისორები მოწვეულ პროფესიონალ მსახიობებთან ერთად, ასევე ახალბედა ხელოვანებიც, რომლებიც მხოლოდ ახლა ეუფლებიან ამ ურთულეს პროფესიას. თეატრს არ ჰყავს სამხატვრო ხელმძღვანელი და მუშაობს ანტრეპრიზის პრინციპზე.
ავტორის შესახებ
სარა კეინი ბრიტანელი დრამატურგია. მისი შემოქმედება მოიცავს ხუთ პიესას, მოკლემეტრაჟიანი ფილმის სცენარსა და გაზეთ „გარდიანში“ გამოქვეყნებულ ორ სტატიას. თავიდან პოეტობას აპირებდა, მაგრამ მერე ბრისტოლის უნივერსიტეტში დრამატურგიის განხრით სწავლა გადაწყვიტა და თეატრში მონახა საკუთარი თავი. „თეატრს მახსოვრობა არა აქვს, ამიტომ იგი გამორჩეულად ეგზისტენციალისტური ხელოვნებაა. სულ ვუბრუნდები თეატრს იმ იმედით, რომ ერთ–ერთ ჩაბნელებულ დარბაზში ბოლო–ბოლო ისეთ რამეს მაჩვენებენ, რაც ჩემს მახსოვრობაში ჩაიბეჭდება“, – წერდა კეინი. მის დებიუტს ბრიტანულ თეატრალურ სამყაროში უზარმაზარი სკანდალი მოჰყვა. კრიტიკოსებმა მის პირველ პიესას „Blasted” „უსაზიზღრესი“ უწოდეს. თუმცა კეინის დრამატურგიამ, რომელიც სიყვარულს, სიკვდილს, სექსს, სიგიჟესა და ძალადობას ეხება, თანამედროვე რეჟისორებში პოპულარობა სწრაფად მოიპოვა, ხოლო ბრიტანულმა თეატრმა Royal Court მისი და მარკ რავენჰილის აღმოჩენისათვის ევროპის თეატრალური პრემია „ახალი რეალიები“ მიიღო.
სარა კეინმა 38 წლის ასაკში მოიკლა თავი.
Casarotto Ramsay & Associates Ltd სარა კეინის პიესების დადგმის უფლების გაცემისას კრძალავს ავტორის უხამსი ლექსიკის შერბილებასა და ამოღებას ტექსტიდან.

ფრანგული ინსტიტუტის პრეზენტაცია
2012-11-20 10:01
20 ნოემბერს, 17:00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ. 32) ფრანკოფონ თუ ზოგადად საფრანგეთში სწავლით დაინტერესებულ პირთათვის გაიმართება ფრანგული ინსტიტუტის პრეზენტაცია.
აღნიშნული პრეზენტაციის ფარგლებში პუბლიკას მიაწვდიან დაწვრილებით ინფორმაციას საფრანგეთში სწავლის გაგრძელების შესაძლებლობებზე, სხვადასხვა სპეციალობის სტუდენტთათვის საფრანგეთის მთავრობის სტიპენდიებსა და საზაფხულო პროგრამებზე. აღსანიშნავია, რომ ფრანგული ინსტიტუტი კოორდინირებას უწევს სასწავლო და სტაჟირების პროგრამებს მედიცინის დარგის სპეციალისტებისათვის (DFMS, DFMSA).

საერთაშორისო ფორუმი პოსტსაბჭოთა დრამატურგია
2012-11-20 10:47
25-27 ნოემბერს, ილიას სახელმწიფო უნივერსიტეტის თანამედროვე ქართული თეატრის კვლევის ცენტრის ინიციატივით გაიმართება დრამატურგთა და თეატრის კრიტიკოსთა პირველი საერთაშორისო ფორუმი „პოსტსაბჭოთა დრამატურგია-აქცენტები ცენზურის გარეშე დარჩენილ სივრცეში“.
საერთაშორისო ფორუმზე თბილისში შეიკრიბებიან თეატრის ახალგაზრდა კრიტიკოსები პოსტსაბჭოთა სივრციდან: აზერბაიჯანიდან, სომხეთიდან, ლიტვიდან, ბელოსურისიიდან, რუსეთიდან, უკრაინიდან და საქართველოდან, რომლებიც წარმოადგენენ მოხსენებებს საკუთარ ქვეყნებში მიმდინარე შემოქმედებით პროცესებზე თეატრსა და ეროვნულ დრამატურგიაში საბჭოთა კავშირის დაშლიდან დღემდე.
პლენარული სესიების გარდა საერთაშორისო ფორუმის ფარგლებში გაიმართება გამოცემის „პოსტსაბჭოთა დრამატურგია“ პრეზენტაცია, დრამატურგ რეზო კლდიაშვილის წიგნის პრეზენტაცია, კრებულში შესული პიესების თეატრალიზებული კითხვა.
საბჭოთა კავშირის დაშლის შემდეგ დრამატურგები და თეატრის კრიტიკოსები პოსტსაბჭოთა სივრციდან პირველად ამ საერთაშორისო ფორუმზე შეიკრიბებიან და ერთობლივად იმსჯელებენ შემოქმედებით პრობლემებზე და იმ ტენდენციებზე, რასაც ადგილი აქვს თითოეული ქვეყნის თეატრსა და უახლეს დრამატურგიაში.

წიგნის პრეზენტაცია „ლიგამუსში“
2012-11-20 22:05
26 ნოემბერს, 18.00 საათზე, წიგნის მაღაზია „ლიგამუსში“ (ჭავჭავაძის 32) გაიმართება წიგნის – „რეზო კლდიაშვილი“ პრეზენტაცია.
წიგნი, რომელიც თანამედროვე ქართული თეატრის კვლევის ცენტრმა მოამზადა (რედაქტორ-შემდგენელია თეატრმცოდნე ლაშა ჩხარტიშვილი), ეძღვნება ცნობილი ქართველი დრამატურგს რეზო კლდიაშვილს.
წიგნი გვამცნობს მწერლის პირად და შემოქმედებით ბიოგრაფიას თარიღებში. მასში თავმოყრილია ამონარიდები მისი პიესების შესახებ დაწერილი რეცენზიებიდან. ესენია: „საპოვნელა“, „იადონას თეატრი“, „შორაპნელი ქალბატონები“, „როსტომ მანველიძე“, „მარტოობის ბინადარი“, „პილონი“, „ზარატუსტრას ჟამი“.
წიგნს თან ერთვის რეზო კლდიაშვილის შემოქმედების სრული ბიბლიოგრაფიული მონაცემები: მის მიერ შექმნილი ნაწარმოებების, მისი თარგმანებისა და მასზე დაწერილი რეცენზიების ნუსხა.
წიგნი ფართოდ არის ილუსტრირებული იური მეჩითოვის, გურამ წიბახაშვილის, გიორგი მამედოვის ფოტოებით.
წიგნს წარმოადგენს თავად დრამატურგი, რომელიც მოგვითხრობს მის მიერ განვლილ გზაზე, მის ურთიერთობაზე სოფიკო ჭიაურელთან (მის ორ პიესაში მსახიობი მთავარ როლებს ასრულებდა) და წარმოადგენს ეპიზოდებს მისი პიესების მიხედვით დადგმული სპექტაკლებიდან.
გამოცემა მომზადდა ილიას სახელმწიფო უნივერსიტეტის თანამედროვე ქართული თეატრის კვლევის ცენტრის „პოსტსაბჭოთა ქართული დრამატურგიის კვლევის“ პროგრამის ფარგლებში.
წიგნის ელექტრონული ვერსია შეგიძლიათ იხილოთ პარლამენტის ეროვნული ბიბლიოთეკის ვებ გვერდზე:
http://dspace.nplg.gov.ge/bitstream/1234/3940/1/book-gamocemistvis-internetistvis.pdf

„პოსტსაბჭოთა დრამატურგია“ ილიაუნის თეატრში
2012-11-20 22:30
27 ნოემბერს, 11:00 საათზე, ილიაუნის თეატრში (ჭავჭავაძის გამზ.32) შედგება ილიას სახელმწიფო უნივერსიტეტის თანამედროვე ქართული თეატრის კვლევის ცენტრის მიერ გამოცემული პიესების და წერილების კრებულის „პოსტსაბჭოთა დარამატურგია“ პრეზენტაცია და კრებულში შესული პიესების „თეატრალიზებული კითხვები“
600 გვერდიანი გამოცემა „პოსტსაბჭოთა ქვეყნების დრამატურგია – აქცენტები ცენზურის გარეშე დარჩენილ სივრცეში“ წარმოადგენს პოსტსაბჭოთა ქვეყნების დრამატურგიაში მიმდინარე შემოქმედებითი პროცესების ანალიზს საბჭოთა კავშირის დაშლიდან დღემდე. კრებული იმითაც არის აღსანიშნავი, რომ ის მომზადებულია ქართულ და ინგლისურ ენებზე, რაც ზრდის მის დანიშნულებას და რეალიზაციის არეალს.
კრებულში ფართოდ არის წარმოდგენილი თანამედროვე ქართული დრამატურგიის ტენდენციების ანალიზი საკუთრივ დრამატურგიასთან ერთად.
ეს არის ოცწლიანი პერიოდის კომპლექსურად გააზრების პირველი მცდელობა ინფორმაციული ვაკუუმის ამოვსების მიზნით. ამ უმნიშვნელოვანესი, აქტუალური და პრობლემატური საკითხის კვლევაში ქართველებთან ერთად ჩართული იყვნენ უცხოელი თეატრის კრიტიკოსები და დრამატურგები ლიტვიდან, ბელორუსიიდან, უკრაინიდან, რუსეთიდან, სომხეთიდან და აზერბაიჯანიდან, რომლებმაც წარმოადგინეს „ახალი დროის“ ავტორები და შეეცადნენ გაეანალიზებინათ თეატრსა და დრამატურგიაში მიმდინარე შემოქმედებითი პროცესები საკუთარი ქვეყნის მაგალითზე.
გამოცემა კარგი საჩუქარია არა მხოლოდ ამ საკითხებით დაინტერესებული მკვლევრებისთვის, არამედ ქართველი და უცხოელი რეჟისორებისთვის, რომლებიც ხშირად უჩივიან თანამედროვე პიესების თარგმანების ნაკლებობას.
გამოცემა განხორციელდა ილიას სახელმწიფო უნივერსიტეტის, თანამედროვე დრამატურგიისა და პროფესიული თეატრალური ლიტერატურის მთარგმნელობითი და კვლევითი ცენტრის, ილიაუნის თეატრის მხარდაჭერით.
პოსტსაბჭოთა ქვეყნების დრამატურგიის კრებულში დაბეჭდილია ახალი თაობის ცნობილი დრამატურგების დიანა ბალიკოს, ნინა ბელენიცკაიას, ნედა ნეჟდანას, ისმაილ იმანოვის, ნათელა ოსმანლის, ვლადიმერ სნეგურჩენკოს, იულიუს კელერასის, ელჩინის, კარინე ხოდოკიანის, ლაშა ბუღაძის, რეზო კლდიაშვილის, ნიკუშა ანთაძის და ოთარ ქათამაძის პიესები.
გამოცემის შემდეგ ილიაუნის თეატრში გაიმართება პიესების „თეატრალიზებული კითხვა“, რომელიც მოამზადეს ახალგაზრდა რეჟისორებმა ირაკლი გოგიამ, პაატა ციკოლიამ, ნინი ჩაკვეტაძემ, გიორგი ჩხაიძემ, გიორგი ლომთაძემ და სხვებმა. „თეატრალიზებულ კითხვებში“ ილიას სახელმწიფო უნვიერსიტეტის სამსახიობო სპეციალობის სტუდენტები მონაწილეოებენ.
საერთაშორისო ფორუმის სრული პროგრამა შეგიძლიათ იხილოთ აქ>>

არი როლანდის ჯაზ-კვარტეტის ვორქშოფი ილიაუნიში
2012-11-21 10:15
28 ნოემბერს, ილიას სახელმწიფო უნივერსიტეტის მუსიკის ცენტრის სტუდენტებთან ვორქშოფს გამართავს ცნობილი არი როლანდის ჯაზ-კვარტეტი ნიუ-იორკიდან.
კვარტეტის მუსიკა შთაგონებულია ჯაზის უდიდესი ოსტატების – ლუი არმსტრონგის, დიუკ ელინგტონისა და დიზი გილესპის მიერ, ხოლო დაკვრა კვარტეტის წევრებმა ნიუ-იორკის ჯაზის ცოცხალი ლეგენდებიდან ისწავლეს. კვარტეტის რეპერტუარში შედის როგორც სიმღერები ჯაზის ოქროს ხანიდან (1930-50 წწ), ისე საკუთარი კომპოზიციები, რომლებმაც საერთაშორისო ჯაზ-პრესის საყოველთაო აღიარება მოიპოვეს.
გარდა მეტად დატვირთული საკონცერტო ცხოვრებისა, ისინი ხელმძღვანელობენ ჯაზის საერთაშორისო პროგრამებს, რომელთაც ერთად მოჰყავს მსოფლიოს სხვადასხვა ქვეყნის ახალგაზრდა ჯაზ-მუსიკოსები. როგორც აშშ სახელმწიფო დეპარტამენტის კულტურულ წარმომადგენლებს, კვარტეტს 88 ტური აქვს ჩატარებული მსოფლიოს 40 ქვეყანაში.
ვორქშოფი წიგნის მაღაზია „ლიგამუსში“ ტარდება (14.00-17.00). დასწრება მოწვევით

,,სამართლისა და იუსტიციის რეფორმების კონსულტაცია”
2012-11-21 13:25
გერმანიის საერთაშორისო თანამშრომლობის საზოგადოების სამართლის პროგრამა ,,სამართლისა და იუსტიციის რეფორმების კონსულტაცია” სამხრეთ კავკასიაში, ელსა საქართველოსთან ერთად აცხადებს კონკურსს ერთობლივი სტუდენტური ჟურნალის მესამე გამოცემაზე და იწვევს სტუდენტებს, მონაწილეობა მიიღონ აქტუალური სამართლებრივი თემების განხილვაში.
შეხვედრა ილიას უნივერსიტეტში 2012 წლის 4 დეკემბერი 16:00 საათი, 101 აუდიტორია.

სამედიცინო დაზღვევის თანამედროვე ხედვა
2012-11-21 14:38
27 ნოემბერს, 19.00 საათზე, ილიას სახელმწიფო უნივერსიტეტში (106 აუდიტორია, G კორპუსი, გ. წერეთლის 2, ადმინისტრაციული F კორპუსის უკან, ყოფილი ენციკლოპედიის შენობა) გაიმართება ილიას სახელმწიფო უნივერსიტეტის პროფესორის, დოქტორ თენგიზ ვერულავას საჯარო ლექცია თემაზე: „სოციალური სამედიცინო დაზღვევის თანამედროვე ხედვა”.
დასწრება თავისუფალია.
შეხვედრა იმართება ილიას სახელმწიფო უნივერსიტეტის მეცნიერებისა და ხელოვნების ფაკულტეტის სამაგისტრო და სადოქტორო პროგრამის „ჯანდაცვის პოლიტიკა და მენეჯმენტი“ ეგიდით.

ეკონომიკური მდგომარეობის განვითარება
2012-11-26 11:40
ილიას სახელმწიფო უნივერსიტეტის დებატების კლუბი 27 ნოემბერს ახორციელებს პროექტს სახელწოდებით ,,საჯარო დებატი,’’ რომელიც PH-internationale–ს მიერ არის მხარდაჭერილი. სადებატო თემა –ეკონომიკური მდგომარეობის განვითარება საქართველოში. დასაფასებელია ის ფაქტი, რომ აღნიშნული პროექტი მოსწავლეებს ეკუთვნით.
მიზნის მისაღწევად 1თვის განმავლობაში სხვადასხვა ღონისძიებაა დაგეგმილი. პირველ ეტაპს წარმოადგენს ექსპერტთან შეხვედრა,სადაც მოდებატეები მიიღებენ დამატებით ინფორმაციასა და სტატისტიკურ მონაცემებს.ეს ყოველივე კი დაეხმარება მათ, კიდევ უფრო დახვეწონ თავიანთი პოზიცია აღნიშნულ თემასთან დაკავშირებით.
შეხვედრას დაესწრებიან როგორც ილიას სახელმწიფო უნივერსიტეტის დებატ-კლუბის წევრები, ასევე სალექციო კურს ,,დებატების ტექნიკის’’ სტუდენტები. ჩვენი სტუდენტები მომავალში მსაჯების ამპლუაშიც მოგვევლინებიან, ამიტომ მათთვის ცალსახად მნიშვნელოვანია ამ ექსპერტის მოხსენების მოსმენა.
შეხვედრა გაიმართება, 27 ნოემბერს, 14:00 საათზე, A 101 აუდიტორიაში.
დასწრება თავისუფალია!

ინტენსიური ზამთრის სკოლა სისხლის სამართალში
2012-11-26 12:16
2013 წლის 8 – 12 იანვარს ილიას სახელმწიფო უნივერსიტეტის სამართლის ფაკულტეტი იწყებს 5 დღიან ინტენსიურ ზამთრის სკოლას სისხლის სამართალში.
5 დღიანი ტრენინგი მოიცავს სისხლის სამართლის კოდექსის როგორც ზოგადის, ისე კერძო ნაწილში შემავალი მუხლების სიღრმისეულად განხილვას. ტრენინგს წარმართავენ სისხლის სამართლის სპეციალისტები: ქეთევან ჩომახაშვილი, ლონდა თოლორაია და ნათია მეზვრიშვილი.
ზამთრის სკოლაში მონაწილეობის მიღება შეუძლია ილიას სახელმწიფო უნივერსიტეტის სამართლის ფაკულტეტის ნებისმიერ მსურველ სტუდენტს, რომელთაც გავლილი აქვთ სისხლის სამართალი 1. პრიორიტეტი მიენიჭებათ სამართლის ფაკულტეტის მეხუთე სემესტრის სტუდენტებს.
ტრენინგზე დასასწრებად გაიარეთ რეგისტრაცია არაუგვიანეს 2012 წლის 14 დეკემბრამდე სამართლის ფაკულტეტის დეკანატში A 402 ოთახში. ზამთრის სკოლაში მონაწილე სტუდენტთათვის რეგისტრაცია უფასოა და რაოდენობა შეუზღუდავია.
დამატებითი ინფორმაციისათვის მიმართეთ სამართლის ფაკულტეტის სისხლის სამართლის მოდულის კოორდინატორს სოფიო შუბლაძეს.
საკონტაქტო ტელეფონი: 2 22 16 37;
Sopio.shubladze@iliauni.edu.ge
lawfaculty@iliauni.edu.ge
დღის წესრიგი იხ:მიმაგრებულ დოკუმენტში>>

უნიკინო 30 ნოემბერს: ”შინდლერის სია”
2012-11-26 13:20
პარასკევს, 30 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება სტივენ სპილბერგის ფილმი,”შინდლერის სია” (1993). მონაწილეობენ: ლაიემ ნისონი, ბენ კინგსლი, რეიფ ფაინზი და სხვები.
დასწრება თავისუფალია.

კავკასიოლოგიის დღე ილიაუნიში
2012-11-26 15:53
28 ნოემბერს, 13:00 საათზე, G106 აუდიტორიაში (გ. წერეთლის 2) გაიმართება ღონისძიება სახელწოდებით ”კავკასიოლოგიის დღე”.
ილიას სახელმწიფო უნივერსიტეტის პროფესორები და სტუდენტები
ღონისძიებაზე განიხილავენ რამდენიმე მნიშვნელოვან საკითხს, აგრეთვე წარმოდგენილი იქნება კავკასიის ახალგაზრდათა ასოციაციის მნიშვნელობა და მიზნები (ნებისმიერ მსურველს ექნება საშუალება ჩაერთოს ასოციაციის მომდევნო აქტივობებში და იმუშაოს მისთვის სასურველ თემებზე).
გაიმართება წიგნ ”ქართულ-პოლონური ურთიერთობების” პრეზენტაცია, ასევე გაშუქდება კავკასიის რეგიონში მიმდინარე სხვადასხვა პროცესებთან და მოვლენებთან დაკავშირებული საკითხები.
